
REFERAT

privind actualizarea devizului general pentru lucrarea 

„Modernizare str. Nemoianu – Ferdinand-16 Decembrie”

Prin HCL 56/2004 a fost aprobat Devizul General privind modernizarea str. Nemoianu – Ferdinand - 16 Decembrie la valoarea de 90.056.282 mii lei (ROL).


În urma licitaţiei publice deschise şi a reactualizării devizului general prin HCL. 475/2005 valoarea lucrărilor a ajuns la 8.121.129, 40 RON.


În cadrul Comisiei de Circulaţie au fost impuse unele măsuri de descongestionare a circulaţiei auto mai ales în zona podurilor unde se petrece o strangulare a circulaţiei, fapt care duce la perturbarea traficului pe toate străzile limitrofe.

Astfel odată cu executarea lucrărilor pe străzile Nemoianu, Ferdinand, blv. 16 Dcembrie în cadrul Comisiei de Circulaţie au fost impuse noi măsuri de reorganizare a circulaţiei în această zonă:


Pe blv. Ferdinand circulaţia urmează a se desfăşura într-un singur sens spre Podul Tinereţii, urmând ca pe părţile laterale să se amenajeze noi locuri de parcare, totodată se va reface în totalitate tot covorul asfaltic şi se vor înlocui bordurile.


Pe str. Săvineşti circulaţia se va desfăşura într-un singur sens de la Pod spre centru urmând a se reface în totalitate întreg covorul asfaltic şi a se reamenaja parcarea de la Cinema Capitol.


Pe blv. C.D. Loga urmează a se lărgi carosabilul cu încă o bandă de circulaţie pentru a se putea asigura virajul la stânga la intersecţia cu blv. Ferdinand.

De asemenea se va reface în totalitate întregul covor asfaltic.


Totodată este necesar a se înlocui întregul covor asfaltic la rampele de acces de la Podul Traian.

Valoarea acestor lucrări suplimentare se ridică la valoarea de 1.411.883,1 lei RON.


Totodată la podul Traian datorită degradării progresive a decoraţiunilor de pe feţele laterale ale podului, realizate din piatră de calcar este necesară îndepărtarea stratului de piatră degradată pe circa 5 cm grosime şi placarea suprafeţelor curăţate cu elemente de calcar fixate pe un suport armat precum şi realizarea unor noi confecţii metalice sub pod. În urma notei de estimare făcute de către proiectant valoarea lucrărilor se ridică la aproximativ 240.000 RON. Lucrările de consolidare a podului Traian se execută de către S.C. C.F. S.A. Timişoara.


Pe parcursul executării lucrărilor au rezultat economii importante de aproximativ 700.000 RON.


Având în vedere cele de mai sus propunem actualizarea devizului general pentru lucrarea Modernizare str. Nemoianu-Ferdinand-16 Decembrie- Reabilitare Pod Traian de la valoarea de 8.121.129,40 RON la valoarea de 9.166.606,4 RON.


Lucrările de modernizare a str. Nemoianu, blv. Regele Ferdinand, blv. 16 Decembrie se execută de către S.C. DRUMURI MUNICIPALE S.A.


Ţinând cont de faptul că:

· lucrările vor fi executate de acelaşi contractant;

· lucrările suplimentare nu pot fi separate din punct de vedere tehnic de contractul iniţial;

· valoarea lucrărilor suplimentare nu depăşeşte 50 % din valoarea contractului existent,

propunem aplicarea procedurii de negociere cu o singură sursă în conformitate cu art.12, lit. c din OUG 60/2001, pentru încheierea contractelor de execuţie a lucrărilor suplimentare S.C. DRUMURI MUNICIPALE S.A. respectiv S.C. C.F. S.A.

